hu en hu hu hu hu hu en hu hu hu hu hbs_lat hu hbs_lat hu hu hu ca hu es hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu en en en en en en en en en en en en fr en fr en en en fr fr fr fr oc oc oc fr oc fr ca oc fa es hu hu hu hu hu hu hu hu hu hu hu hu hbs_lat en hu hu hu en cs de hu en hu en hu en da nl hbs_lat hbs_lat hu en pl hbs_lat hbs_lat pl hbs_lat eu en hbs_lat sl hbs_lat en en tl fr en hu en hu en hbs_lat en en hbs_lat en hbs_lat en hbs_lat en hbs_lat hbs_lat hbs_lat en tr pt hbs_lat hbs_lat hbs_lat sv en hbs_lat sl et fr en en da pl cs en en hbs_lat sl sl sl sl it hbs_lat pl nl hbs_lat pl pl it en it hbs_lat en en hbs_lat hbs_lat en nb it sl en hbs_lat hbs_lat lt sv hbs_lat en en hbs_lat en pl hbs_lat hbs_lat en hbs_lat hbs_lat it hbs_lat sk hbs_lat hbs_lat hbs_lat hbs_lat sk hbs_lat en it hbs_lat id en sl hbs_lat hbs_lat pl de hbs_lat cs hbs_lat hbs_lat sl ro sk hbs_lat hbs_lat en hu en pl en en hbs_lat hbs_lat hbs_lat sk hbs_lat hbs_lat ca hbs_lat ms en hbs_lat hbs_lat pl hbs_lat it vi en pl en it fr pt ro hbs_lat sl en en eu de it en en en hbs_lat en en en en de is hbs_lat sl hbs_lat hbs_lat hbs_lat sl hbs_lat sl hbs_lat en hbs_lat es hbs_lat hbs_lat nl de sl sl hbs_lat hbs_lat hbs_lat it sl hbs_lat en en en hbs_lat hbs_lat it en hbs_lat fi hbs_lat tl id eu hbs_lat sl en fr ceb en en it en en it it sl en en zh hbs_lat ceb hbs_lat hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat id hbs_lat es hbs_lat pl hbs_lat sl hbs_lat sv fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. október 30.
Ugrás a navigációhoz Ugrás a kereséshez
Srima falu Horvátországban Šibenik-Knin megyében. Közigazgatásilag Vodicéhez tartozik.
Šibenik központjától légvonalban 7, közúton 13 km-re nyugatra, községközpontjától 3 km-re délkeletre, Dalmácia középső részén, a Šibeniki-csatorna északi részén, az azonos nevű öbölben fekszik.
A régészeti leletek tanúsága szerint Srima területe már az őskorban és az ókorban is lakott volt. Legnevezetesebb régészeti lelőhelye Prižbán található, ahol egy késő ókori kétrészes bazilikát tártak fel. A falu már a középkorban is létezett. Ebből az időből származik a település feletti dombon a Szűzanya tiszteletére szentelt kis középkori templom értékes korabeli freskókkal. A település a 16. században teljesen elnéptelenedett, amikor az oszmán hódítók elől a szárazföld belsejéből a lakosság a jól védett városokba és a szigetekre menekült. Ekkor alapították a szemközti Prvić-szigeten található Šepurine települést is. A török veszély elmúltával a 17. század végén lakói nagyrészt visszatértek az eredeti lakóhelyükre. Ez volt Srima önálló településsé fejlődésének időszaka. 1797-ben a Velencei Köztársaság megszűnésével a Habsburg Birodalom része lett. 1806-ban Napóleon csapatai foglalták el és 1813-ig francia uralom alatt állt. Napóleon bukása után ismét Habsburg uralom következett, mely az I. világháború végéig tartott. A településnek 1880-ban 51, 1910-ben 189 lakosa volt. Az I. világháború után rövid ideig az Olasz Királyság, ezután a Szerb-Horvát-Szlovén Királyság, majd Jugoszlávia része lett. Srima fejlődése a 20. század második felében a turizmus fellendülésével indult meg nagyobb mértékben. Kiépültek a strandok, egymás után épületek a magánházak és apartmanok. A település összeépült a szomszédos Vodicével. A lakosság három évtized alatt több, mint a négyszeresére nőtt. Lakossága 2011-ben 823 fő volt.
A település legjelentősebb régészeti emléke a prižbai kétrészes 6. századi ókeresztény bazilika 1969 és 1974 között feltárt épületegyüttesének maradványa.[4]
A település feletti dombon áll a Szűz Mária tiszteletére szentelt középkori kis templom. Egyhajós épület harangtoronnyal. Eredeti oltára az oltárképpel együtt elégett az 1918-as tűzvészben, ezután cserélték ki a ma is látható bizánci stílusú ezüstruhás Szűzanya képre. A templom apszisában értékes freskó látható, mely a 12. század végén készült. A freskó a Szűzanyát gyermekével, valamint Szent Videt és Szent Györgyöt ábrázolja. Érdekessége, hogy a Szent György melletti szántó emberben valószínűleg a festő saját magát ábrázolta.
Srima legfőbb turisztikai vonzóereje a számos homokos strand. Tulajdonképpen elmondható, hogy az egész település parti része olyan, mint egy nagy strand. A település 2013 óta a legjobb minőségű strandokat és kikötőket díjazó Kék zászlóval van kitüntetve, melyet főként a Šibenik felőli bejáratánál található szép, újrarendezett strandjával érdemelt ki. Egyetlen rangos szállodája a négycsillagos Hotel Duje, emellett az itt nyaralók számos magánház, apartman és kemping között válogathatnak.
Védett építmények az Adria keleti partvidékén egyedülálló prvić lukai 19. századi földműveslakások.[5]
Vodice város hivatalos honlapja (horvátul)
Vodice város turisztiai irodájának oldala (horvátul)
A spliti ferences rendtartomány honlapja (horvátul)
A šibeniki püspökség honlapja (horvátul)
↑ Horvát Statisztikai Hivatal. (Hozzáférés: 2015. december 29.)
↑ - Republika Hrvatska - Državni zavod za statistiku: Naselja i stanovništvo Republike Hrvatske 1857.-2001.
↑ Örökségvédelmi jegyzékszáma: Z-5324.
↑ Örökségvédelmi jegyzékszáma: Z-6022.
A lap eredeti címe: „https://hu.wikipedia.org/w/index.php?title=Srima&oldid=24339716”
Fotó nélküli Horvát település infoboxot tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 30., 13:34
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.